נולי עומר

נעה (נולי) עומר (נולדה ב-8 בינואר 1960) היא שחקנית, קומיקאית ואמנית רב תחומית.

ביוגרפיה

בתם של ציפורה ושל המשורר ע. הלל.

ב-1982 החלה ללמוד משחק בסטודיו למשחק ניסן נתיב וקיבלה מלגת הצטיינות.

פריצתה הראשונה לתודעת הקהל הייתה במסגרת הצמד הקומי "דבי ונולי". הצמד פעל בשנים 1987–1997 בשלושה מופעי בידור אשר שילבו קטעי סטנד-אפ ומערכונים.

תיאטרון
ב-1986 שיחקה בהצגה "כולם היו בני חוץ מנעמי" של תיאטרון בית לסין. ב-1987 בהצגה "מושל יריחו", של תיאטרון הסימטה, ובאותה שנה ב"האזרח מעבר לכל חשד", של תיאטרון נווה צדק.

ב-1997 שיחקה בהצגה "האבא של החתן" של תיאטרון הקאמרי. ב-1998 שיחקה ב"במילא", של תיאטרון קצר בצוותא, לה גם כתבה את המוזיקה.

ב-2002 שיחקה ב"גוד", של תיאטרון הרצליה. ב-2007 שיחקה ב"אבירות מתעלפות", של תיאטרון קרוב, אותה גם כתבה.

סרטים וטלוויזיה
בשנת 1989 כיכבה בסרט מתיחות "על הפנים", לצד דבי קליידר חברתה לצמד "דבי ונולי".
בשנת 1990 השתתפה בסרט "סיפורי תל אביב".
בשנת 1998 שיחקה  בסרט "באזז".

ב-2002 שיחקה בדרמות הטלוויזיה "שתי דקות מפארדיס", וב"מה אכפת לציפור". ב-2006 השתתפה בסרט "חיי האהבה". ב-2014 שיחקה בתפקיד ראשי ב"פרחים של מרציפן". ב-2018 השתתפה בסדרה "שלטון הצללים". ב-2019 השתתפה בסדרה "מתיר עגונות". ב-2020 השתתפה בסדרה "קיבוצניקים".

כתיבה
ב-1999 פרסמה ספר ילדים בשם "הקוף שהתאהב בתרנגולת" בהוצאת כרמל. בין 2002 ל-2018 הוציאה שירה וסיפורת אשר התפרסמו ב"מאזניים", "גג", "מגזין A5", "עיתון 77" ו"המוסך". ב-2003 כתבה טור שבועי באתר נענע תחת השם "תמנע המניאקית". באותה שנה כתבה גם טור אישי במגזין "נשים". ב-2006 כתבה את רומן הרשת "יקירנט", עם יעל ישראל. ב-2009 הוציאה את "הקפריזה והזוגוש", מילון קומי, בהוצאת הקיבוץ המאוחד. ב-2014 הוציאה את ספר הילדים "וואו", בהוצאת קיבוץ המאוחד. ב-2023 הוציאה את הנובלה ״לענת הדבש״ בהוצאת קתרזיס ספרים.

הופעות יחיד ותערוכות
יצרה וביצעה שני מופעי יחיד: ב-2000 את "מתה לחיות 2", וב-2011, את "מופרע קומי", שכלל הלחנה ונגינת שירים בפסנתר.

מציגה בתערוכות יחיד ותערוכות קבוצתיות החל משנת 1998.

הייתה נשואה לשחקן שאול מזרחי ובשנת 1994 השניים התגרשו. להם בן אחד.

קישורים חיצוניים 

 

 
 
 
 הבננה השבועית, באתר "בננות", 17 בנובמבר 2007
 סיני גז, השאלון עם נולי עומר, באתר "השאלון", 17 במאי 2009
 
 
 דורון בראונשטיין, נולי עומר: "אמנות: שאר הרוח של החיים." בבלוג חי תרבות, 25 בספטמבר 2020
 נולי עומר כותבת איך נראה השבוע שלה באתר בננות
 דפנה לוי, שיחה אישית עם נולי עומר בפודקאסט ״על החיים ועל המוות״, 2 באפריל 2022

הערות שוליים

סטנדאפיסטיות ישראליות
סטנדאפיסטים ישראלים
שחקניות קולנוע וטלוויזיה ישראליות
בוגרות הסטודיו למשחק ניסן נתיב
בוגרי הסטודיו למשחק ניסן נתיב
משפחת עומר
קומיקאיות ישראליות
קומיקאים ישראלים
ישראליות שנולדו ב-1960
ישראלים שנולדו ב-1960